1216.

Godina **1216** (**[[Rimske brojke|MCCXVI]]**) bila je prijestupna godina koja počinje u petak u julijanskom kalendaru.

## Događaji
### Januar/Siječanj &ndash; Jun/Lipanj
* januar &ndash; Prvi baronski rat: Engleska vojska pljačka Berwick-on-Tweed i južnu Škotsku.
* 31. 1. - Umro Teodor II Carigradski, vaseljenski patrijarh u nikejskom egzilu.
* 14. 2. - Kralj armenske Kilikije Levon II osvojio Antiohiju od Bohemonda IV i postavio svog nećaka Raymond-Roupena (Bohemond se vraća 1219.). Tokom godine rumski sultan Keykavus I pokušava da zauzme jermenski zamak Gaban.
* 10. 4. &ndash; Nakon smrti Erika Knutssona, novi kralj Švedske postaje njegov suparnik Johan Sverkersson (do 1222).
* 22. 4. - Borba za prevlast u Vladimir-Suzdalju &ndash; Lipicka bitka: Konstantin Vsevolodovič sa saveznikom Mstislavom Hrabrim porazio svoju braću Jurija II i Jaroslava - Konstantin postaje knez Vladimira (do 1218) a Juriju su dati Rostov i Jaroslavlj (vraća se u Vladimir 1218.).
* 10. 4. - Sastanak od 12 dana između srpskog velikog župana Stefana i ugarskog kralja Andrije II. u Ravnom - Stefan odvraća Andriju od saveza sa latinskim carem Henrikom.
** Stefan i Andrija tako odlaze kao prijatelji u Niš na ranije zakazani sastanak sa Henrikom - ovaj bezuspešno traži deo teritorije od Stefana, preti mu opkoljavanje (Stefan je zaposeo klance u okolini), na kraju odlazi u Solun, kada Andrija zamoli Stefana da propusti cara.
* 21. 5. &ndash; Prvi baronski rat: Princ Louis od Francuske, budući kralj Louis VIII, uz podršku barona napada Englesku, bez otpora se iskrcava u Thanetu. Nakon što uđe u London, tamo se proglašava kraljem Engleske u katedrali sv. Pavla, iako neće biti okrunjen.
* 6. 6. - 24. 8. - Albigenška krusada: Simon IV de Montfort neuspešno opsedao zamak Beaucaire, kojeg je upravo osvojio Raymond, naslednik grofovije Tuluz.
* 11. 6. - Latinski carigradski car Henrik Flandrijski umro u Solunu, izgleda od otrova - početak opadanja Latinskog carstva.
** Pretendent za naslednika je ugarski kralj Andrija, ali izabran je njegov tast Pierre de Courtenay koji, međutim, neće ni stići do Carigrada (Henrikova sestra Jolanda će biti regent 1217-19).
* jun - Maksim II Carigradski je novi vaseljenski patrijarh u nikejskom egzilu (umire već u decembru).

### Jul/Srpanj &ndash; Decembar/Prosinac

* 18. 7. - Dva dana nakon smrti Inocenta III, kardinal Cencio Savelli izabran za novog papu pod imenom Honorije III (do 1227).
* 18. 10. ili 19. 10. &ndash; Engleski kralj John ("Ivan bez zemlje") umire u Zamku Newark te ga nasljeđuje njegov 9-godišnji sin Henry, pri čemu kao regent služi William Marshal, earl od Pembrokea. Mladi Henry III od Engleske će biti okrunjen u Gloucesteru 28. 10..
* 12. 11. &ndash; William Marshal i Guala Bicchieri, papski legat u Engleskoj, izdaju Povelju sloboda, dokument temeljen na prethodne godine donešenoj Magna Carti.
* decembar - U Nikeji umro Maksim II Carigradski, vaseljenski patrijarh u egzilu, sledi mu Manojlo I (do 1222).
* 22. 12. - Papska bula *[[Religiosam vitam]]* - odobren Red braće Propovjednika, poznatiji kao Dominikanci.

### Kroz godinu
* Između 1208. i 1216. - Sava Nemanjić osnovao bolnicu u manastiru Studenica.
* 1215-16 - Umro Dhimitër Progoni, knez Arbanona (Raban; *Arbër, Arbëria*; *Arvanon*), udovica Komnina (kćerka Stefana Prvovenčanog) se udaje za Grigorija Kamonu.
* Stefan Prvovenčani završio Žitije svetog Simeona.
* Dimitrije Homatijan postaje ohridski arhiepiskop (do 1236), nakon što je epirski despot Teodor Komnin Duka zauzeo Makedoniju i Tesaliju.
* Prvi pomen Sente.
* Umro Ravano dalle Carceri, gospodar Eubeje (Negropontea), Mlečani će podeliti ostrvo na šestine.
* Dresden (slavenski *Drežďany*, "močvarna šuma") dobio gradska prava.
* Umro pandijski vladar Južne Indije Sadayavarman Kulasekaran I, nasleđuje ga Maravarman Sundara Pandyan (do 1238).

## Rođenja

* Erik IV od Danske († 1250)
* Erik XI od Švedske († 1250)
* Henrik V. Plavokosi, grof Luksemburga († 1281)
* Zahed Gilani, veliki majstor sufijskog reda zahidija († 1301)
* 25. 9. - Robert I, grof od Artois († 1250)

## Smrti

* 1215-16 - Dhimitër Progoni, albanski knez
* 31. 1. - Teodor II Carigradski, vaseljenski patrijarh u egzilu
* 10. 4. &ndash; Erik X od Švedske (* 1180)
* 11. 6. - Henrik Flandrijski, latinski carigradski car (* ca. 1174)
* Ida, grofica Bulonja (* ca. 1160)
* Jovan VI, aleksandrijski papa
* Eustah Flandrijski, regent Solunske kraljevine (de)
* Kamo no Chōmei, japanski književnik i pustinjak (* 1153-55)
* Sadayavarman Kulasekaran I, vladar u južnoj Indiji
* 16. 7. - Inocent III, papa (* 1160-61)
* 8. 10. - Az-Zahir Ghazi, ajubidski emir Alepa (* 1172)
* 18. 10. - Kralj John od Engleske (* 1166)
* decembar - Maksim II Carigradski, vaseljenski patrijarh u egzilu
*  - Šota Rustaveli, gruzijski pesnik

## Reference